AC/DS rok-guruhi asoschilaridan biri Jorj Yang 70 yoshida vafot etdi

Shotlandiyada tug‘ilib-o‘sgan avstraliyalik sozanda Jorj Yang 70 yoshida vafot etdi. Bu haqda 23-oktabr, dushanba kuni AC/DS rok-guruhining Facebook’dagi sahifasida xabar berildi. 

“Yurakda dard bilan sevimli akamiz va ustozimiz Jorj Yangning vafoti haqida ma’lum qilamiz. Uning yordami va rahbarligisiz hech qanday AC/DC bo‘lmasdi”, — deyiladi xabarda. 
Jorj AC/DC asoschilari Malkolm va Angus Yanglarning akasi bo‘lib, guruh prodyuserlaridan biri hisoblanardi. Shuningdek, Avstraliyaning The Easybeats rok-guruhida gitara chalar va qo‘shiqlar matnini yozardi. 
Yanglar Shotlandiyada tug‘ilib-o‘sgan va 1963-yilda Avstraliyaga ko‘chib o‘tgandi. 1964-yilda Jorj The Easybeats guruhiga, 10 yildan so‘ng esa Malkolm va Angus AC/DS guruhiga asos soldi.